Diari Oficial de la Generalitat Valenciana


Sumari del DOGV 1985, del 16-03-1993 (1993/827407)

ORDRE de 14 de gener de 1993, de la Conselleria de Cultura, Educació i Ciència, per la qual es convoquen. beques per a esportistes d'èlite de la Comunitat Valenciana i es fan públics els tràmits administratius referents a aquelles.
---------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/01/14/(2)/dof/vci/html**

### Dades del document

Número de DOGV
:   1985

Data del DOGV
:   16-03-1993

Secció del DOGV
:   DISPOSICIONS GENERALS

Número del document
:   1993/827407


Data del document
:   14-01-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 14 de gener de 1993, de la Conselleria de Cultura, Educació i Ciència, per la qual es convoquen beques per a esportistes d'elit de la Comunitat Valenciana i es fan públics els tràmits administratius referents a aquelles.  
D'acord amb el que disposa l'article 31-28 de l?Estatut d'Autonomia de la Comunitat Valenciana, l?esport és competència exclusiva de la Generalitat Valenciana.  
Per tal d'aconseguir el desenvolupament i perfeccionament de l?esport d'elit de la Comunitat Valenciana, que constitueix un dels objectius de la política esportiva de la Generalitat Valenciana, la Conselleria de Cultura, Educació i Ciència ha concedit en anys anteriors una sèrie de beques i ajudes per als/les esportistes d'aquest nivell.  
A tal efecte, sent necessari continuar la promoció d'aquesta àrea esportiva per permetre i afavorir el perfeccionament en el rendiment dels i les esportistes d'alta competició, la Conselleria de Cultura, Educació i Ciència ha establert aquest règim d'ajudes, les quals s'adapten als criteris de concurrència, publicitat i objectivitat en la concessió.  
En virtut d'això, i. d'acord amb el que estableix el text refós de la Llei d'Hisenda Pública de la Generalitat Valenciana, aprovat per decret Legislatiu de 26 de juny de 1991, del Consell de la Generalitat Valenciana, i el Decret 108/1992, de 6 de juliol, del Govern Valencià, pel qual es regula la concessió de beques.  
ORDENE:  
Primer Objecte i beneficiaris de les beques  
1.1. Les beques objecte d'aquesta convocatòria tindran com a finalitat recolzar la pràctica esportiva i facilitar la millora del rendiment dels i les esportistes d'elit de la Comunitat Valenciana, que demostren especials qualitats i dedicació, i seran dirigides tant perquè participen en esdeveniments esportius, com per al perfeccionament tècnic i aconseguir un major desenvolupament en la seua especialitat esportiva.  
1.2. Podran sol·licitar aquestes beques els i les esportistes que acomplesquen els requisits següents:  
1.2.1. Posseir la condició de valencians/es, segons el que disposa l'Estatut d'Autonomia de la Comunitat Valenciana.  
1.2.2. Estar vinculats a entitats esportives radicades a la Comunitat Valenciana, en actiu i en possessió de llicència d'una federació esportiva valenciana.  
Quan no hi haja la federació valenciana corresponent s'acreditarà la pertinença a la federació espanyola, la qual la suplirà.  
1.2.3. Acreditar l?obtenció de resultats esportius de rellevància a nivell nacional i internacional en competicions oficials durant la darrera temporada esportiva, en categoria absoluta o la immediata inferior.  
1.2.4. No comptar amb ingressos superiors a 2.000.000 PTA anuals per conceptes derivats de la pràctica de la seua modalitat esportiva.  
1.2.5. Quan la beca es concedesca a un esportista menor d'edat, l?import d'aquella podrà fer-se efectiu a qui acredite la seua representació legal, fent-se responsable de l?adequada destinació de la beca.  
A tal efecte, indicaran en la instància el nom del titular del compte bancari, el número d'identificació fiscal i la relació familiar amb l?esportista.  
Segon. Sol·licituds i documentació  
2.1. Les sol·licituds podran presentar-se a les direccions territorials de Cultura i Educació d'Alacant, Castelló o València; al Registre General de la Conselleria de Cultura, Educació i Ciència; als centres d'informació de la Oficina d'Informació Iniciatives i Reclamacions de la Generalitat Valenciana i per qualsevol dels procediments establerts en l'article 66 de la Llei de Procediment Administratiu.  
2.2. El termini de presentació de sol·licituds serà de trenta dies a comptar des de l?entrada en vigor d'aquesta ordre.  
2.3. En acabar el termini s'exposarà públicament la llista de les sol·licituds presentades als taulers d'anuncis de la Conselleria de Cultura, Educació i Ciència i els Serveis Territorials d'Alacant, Castelló i València, assenyalant les possibles deficiències de documentació a reparar pels interessats en el termini de quinze dies, advertint-los que, cas contrari, s'arxivarà aquella sense més tràmits.  
2.4. Les sol·licituds de beques es faran a través d'instància dirigida a la Conselleria de Cultura, Educació i Ciència, segons el model que figura com a annex d'aquesta ordre, i haurà de recollir la participació i resultats de l?esportista en la temporada 1991/92, o si s'escau l'any 1992, visats pel club i la federació esportiva a la qual pertany, aquesta acreditarà que es troba en actiu i en possessió de llicència.  
En la sol·licitud indicaran totes aquelles altres subvencions o ajudes que haja sol·licitat, o s'hagen concedit per altres administracions o ens públics o privats.  
2.5. A la sol·licitud s'adjuntaran els documents següents:  
a) Fotocòpies de la llicència federativa en vigor i del DNI del sol·licitant o de la persona que el represente.  
b) Historial esportiu d'anys anteriors signat pel sol·licitant si no l?hagués presentat en convocatòries anteriors.  
c) Certificat de la federació a la qual pertany, referit a la certitud dels resultats esportius, on s'inclourà la informació sobre altres ingressos econòmics obtinguts per l?esportista i derivats de l'activitat esportiva.  
d) Pressupost de despeses i memòria d'activitats de la temporada actual.  
Tercer Valoració de les sol·licituds  
3.1. Per a la concessió de les beques, es tindrà en compte la implantació i incidència de la modalitat esportiva practicada, en el conjunt de la Comunitat Valenciana. També s'estableix l?ordre de mèrits següent, en raó dels diferents nivells de participació en activitats o competicions oficials:  
3.1.1. Participació en competició internacional individualment, en equip o per formar part de la selecció espanyola (olimpíada, campionat del món i d'Europa).  
3.1.2. Participació en competició nacional, individualment, en equip o per formar part de la selecció autonòmica (campionat d'Espanya).  
3.1.3. Participació en el campionat oficial autonòmic de la Comunitat Valenciana.  
3.1.4. Participació en altres competicions internacionals o nacionals (copes, torneigs, encontres, mítings, etc.).  
Dins de cadascun dels nivells de participació en competicions, es tindrà en compte el lloc obtingut, la categoria esportiva, el nivell de dificultat de la modalitat esportiva i del sistema de classificació.  
3.2. Es crea una comissió d'avaluació per a l?estudi i valoració de les sol·licituds presentades.  
3.2. l. La comissió d'avaluació estarà formada pels membres següents:  
- El Director General de l?Esport, que la presidirà.  
- El Cap del Servei de Promoció de l?Esport de la Direcció General de l?Esport.  
- Un representant per cadascuna de les direccions territorials de Cultura i Educació, d'Alacant, Castelló i València.  
- El Cap de Secció de Desenvolupament de l?Esport o un funcionari de la Direcció General de l?Esport, que farà de secretari.  
3.2.2. En acabar els terminis previstos a l'apartat anterior, la Direcció General de l?Esport disposarà de 30 dies per convocar a la comissió d'avaluació, procedir a l?estudi i valoració de les sol·licituds, i elevar les propostes al Conseller de Cultura, Educació i Ciència, qui les resoldrà.  
3.2.3. La comissió tindrà en compte tots els mèrits justificats pels esportistes sol·licitants i referents a la temporada 1991-92.  
Quart. Dotació i tràmit  
4. 1. Les beques seran satisfetes amb càrrec al capítol IV de la secció 09 servei 10 programa 457.1 i línia 4031000/93 dels Pressuposts de la Generalitat Valenciana per a 1993, per un import màxim de vint milions'(78.243.470) de pessetes.  
4.2. La dotació d'aquestes beques serà de fins 500.000 PTA com a màxim i comprendrà la temporada esportiva 1992-1993.  
4.3. L'import de la beca serà valorat en funció de la possibilitat de l?esportista d'acudir a altres ajudes econòmiques o mitjans de finançament.  
4.4. Podrà ser motiu de desestimació o minoració de la beca la constància de disposar de suficients subvencions, ajudes o d'altres mitjans de finançament per, part del sol·licitant, per al desenvolupament de l'activitat esportiva.  
4.5. La concessió o desestimació de la beca serà comunicada per la Direcció General de l?Esport als interessats, i s'exposarà també públicament als taulers d'anuncis de la Conselleria de Cultura, Educació i Ciència i els serveis territorials d'Alacant, Castelló i València.  
Cinqué. Justificació de les beques  
5.1. Per a la percepció de la beca hauran de presentar, abans del 15 d'octubre d'enguany, la següent documentació:  
a) Justificants originals de la despesa per un import equivalent com a mínim al de l'ajuda.  
b) Informe de les activitats realitzades.  
c) Fotocòpia del document d'ingrés de l?IRPF de l?últim exercici o, si escau, declaració jurada de no estar obligat a declarar del sol·licitant o del seu representant legal.  
5.2. Les beques es destinaran exclusivament a despeses derivades de l'activitat esportiva del beneficiari, tals com millora tècnica o física, participació en esdeveniments esportius, compra de material tècnic per a la competició, etc.  
Sisé  
La Conselleria de Cultura, Educació i Ciència es reserva el dret de realitzar un seguiment de les activitats subvencionades amb aquestes beques, i podrà exigir una explicació detallada de les despeses produïdes, fins i tot amb prova documental, fins un any després d'acabar les activitats. També podrà suspendre qualsevol beca concedida quan, a criteri seu, hi haja per part de l?esportista beneficiari incompliment de les obligacions contretes o es produesca cap modificació substancial en les, finalitats previstes.  
Seté  
Serà procedent el reintegrament de les quantitats percebudes i l'exigència dels interessos de demora des del moment del pagament de les beques en els casos previstos en la Llei d'Hisenda Pública de la Generalitat Valenciana.  
DISPOSICIONS FINALS  
Primera  
Per possibilitar l'adequat desenvolupament i execució del que disposa aquesta ordre, es faculta el Director General de l?Esport perquè dicte les resolucions que calga per a l'aplicació.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 14 de gener de 1993.  
El Conseller de Cultura, Educació i Ciència,   
ANDREU LOPEZ I BLASCO  
ANNEX  
SOL·LICITUD DE BEQUES PER A ESPORTISTES D'ELIT DIQ 1017  
ANNEX  
SOL·LICITUD DE BEQUES PER A ESPORTISTES  
D'ELIT MLA 8742  
Exp. Núm.   
DADES PERSONALS DE L'ESPORTISTA  
Cognoms Nom Edat   
Adreça núm.   
CP Població Província   
FEDERACIO ESPORTIVA A QUE PERTANY  
I ESPORT QUE PRACTICA   
Especialitat Club:   
DADES BANCARIES  
Nom del titular NIF   
Relació familiar amb l'esportista (si és diferent)   
Entitat bancària Suc. Urbª.   
Adreça Localitat   
Província Núm. c/c   
SUBVENCIONS, AJUDES O BEQUES QUE REP D'ALTRES INSTITUCIONS, PER A AQUESTA FINALITAT:  
Federatives (en pessetes anuals):  
Territorial Espanyola ADO Altres   
DOCUMENTACIO QUE ÁDJUNTA  
1) Fotocòpia de la llicència esportiva i DNI propi, o del seu representant.  
2) Historial esportiu d'anys anteriors.  
3) Programa d'activitats de la present temporada.  
4) Certificat de la federació a la qual pertany.  
   
(En el seu nom o representació de l?esportista)\*  
SOL·LICITO aquesta i assumesc totes les obligacions que se'n puguen derivar d'aquesta i em compromet a complir la normativa vigent per a aquest tipus d'ajudes. Igualment declare sota la meua responsabilitat la certitud de les dades presentades.  
 de de 1.993  
Signatura  
DIRECCIÓ GENERAL DE L'ESPORT  
\* La sol·licitud podrà formular-la altra persona quan l'esportista siga menor d'edat i en nom d'aquell.  
- Emplenar a màquina o lletra d'impremta  
HISTORIAL ESPORTIU  
TEMPORADA 3321002 0 PPN 3835  
Pertany a cap selecció d'alt nivell del seu esport? A quina?   
Lloc ocupat en el ranking de la seua especialitat segons nivell  
Internacional Nacional Territorial Provincial   
PARTICIPACIÓ EN COMPETICIONS OFICIALS  
 Lloc i dades Categoria (\*) Classificació  
\* Olimpíada Barcelona 92   
\* Campionat del món   
\* Campionat d'Europa   
\* Campionat d'España   
\* Campionat autonòmic   
ALTRES COMPETICIONS (copes, torneigs, encontres, mítings, etc.)  
\* Internacionals   
\* Nacionals   
\* Territorials   
MILLORS RESULTATS OBTINGUTS EN DARRERES  
 TEMPORADES ANY CATEGORIA (\*)  
   
   
   
ALTRA INFORMACIO D'INTERES  
   
   
   
VIST I PLAU VIST I PLAU L'ESPORTISTA  
PER LA FEDERACIO PEL CLUB  
ELSECRETARI  
O DIRECTOR TECNIC EL PRESIDENT  
Signatura i segell Signatura i segell Signatura  
(\*) Absoluta, senior, junior, juvenil, etc.


Còpia Permalink ELI